Ο **Νεκτάριος Φαρμάκης** (Αγρίνιο, 1980) είναι Έλληνας δικηγόρος, πολιτικός και ο σημερινός Περιφερειάρχης Δυτικής Ελλάδας.

Βιογραφία
---------

Γεννήθηκε το 1980 στο Αγρίνιο, όπου και τελείωσε τις εγκύκλιες σπουδές του. 

Τελείωσε την πρωτοβάθμια και δευτεροβάθμια εκπαίδευση στο Αγρίνιο. Μιλάει δύο ξένες γλώσσες (Αγγλικά και Γερμανικά). Είναι κάτοχος πτυχίου Νομικής του Δημοκρίτειου Πανεπιστημίου Θράκης. Έχει ολοκληρώσει τις μεταπτυχιακές του σπουδές στην Νομική Σχολή του Δημοκρίτειου Πανεπιστημίου Θράκης με κατεύθυνση το Αστικό Δικονομικό Δίκαιο. 

Υπηρέτησε τη στρατιωτική του θητεία στην Πολεμική Αεροπορία. Είναι διαπιστευμένος Διαμεσολαβητής από το Υπουργείο Δικαιοσύνης, Διαφάνειας και Ανθρωπίνων Δικαιωμάτων, από το 2013. Είναι μέλος του Δικηγορικού Συλλόγου Αγρινίου, δικηγόρος παρ’ Αρείω Πάγω και ασκεί μάχιμη Δικηγορία από το 2006. 

Είναι παντρεμένος με την δικηγόρο Εύη Χρ. Παππά και έχει μία κόρη, την Αρετή και ένα γιο τον Θανάση. 

### Πολιτική σταδιοδρομία

Από τα σχολικά του ακόμα χρόνια υπήρξε κοινωνικά και πολιτικά δραστήριος. Έχει δραστηριοποιηθεί ενεργά στο χώρο της πολιτικής, αρχίζοντας από τα πανεπιστημιακά του χρόνια , όπου εκλεγόταν σταθερά μέλος του Δ.Σ του Συλλόγου Φοιτητών Νομικής «Κώστας Βάρναλης», ενώ διετέλεσε Υπεύθυνος Πόλης (Γραμματέας) της ΔΑΠ-ΝΔΦΚ Κομοτηνής και μέλος του Κ.Σ της ΔΑΠ-ΝΔΦΚ. 

Στις εκλογές του Νοεμβρίου του 2010, σε ηλικία 30 ετών, εξελέγη πρώτος σε σταυρούς προτίμησης περιφερειακός σύμβουλος με την παράταξη «ΖΟΥΜΕ ΔΥΤΙΚΑ» στην Αιτωλοακαρνανία. Κατά τη διάρκεια της θητείας του συμμετείχε σε διάφορες επιτροπές του Περιφερειακού Συμβουλίου, ενώ υπήρξε σε πολλές περιπτώσεις εισηγητής σε θέματα που συζητήθηκαν στο εν λόγω όργανο της Περιφέρειας. 

Στις εκλογές του Μαΐου 2014 ήταν υποψήφιος Αντιπεριφερειάρχης Αιτωλοακαρνανίας με το συνδυασμό του Ανδρέα Κατσανιώτη «Μαζί, να φτιάξουμε τον τόπο μας». 

Κατά τις Αυτοδιοικητικές Εκλογές 2019, ανακοίνωσε την υποψηφιότητά του για Περιφερειάρχης Δυτικής Ελλάδας, με τη στήριξη της Νέας Δημοκρατίας. Επικράτησε στον Β΄ γύρο του απερχόμενου Απόστολου Κατσιφάρα. Ορκίστηκε Περιφερειάρχης στις 29 Αυγούστου 2019, μαζί με όλα τα νέα Μέλη του Περιφερειακού Συμβουλίου, στο Συνεδριακό Κέντρο του Πανεπιστημίου Πατρών, από τον Μητροπολίτη Πατρών Χρυσόστομο. Ανέλαβε Περιφερειάρχης Δυτικής Ελλάδος την 1η Σεπτεμβρίου 2019.

Παραπομπές
----------

1. ↑  Υπουργείο Εσωτερικών, εκλογικά αποτελέσματα 2019.

Εξωτερικοί σύνδεσμοι
--------------------

* Νεκτάριος Φαρμάκης, βιογραφικό.

|  |  |  |  |  |
| --- | --- | --- | --- | --- |
| 

| π • σ • ε
Τρέχοντες περιφερειάρχες των Περιφερειών της Ελλάδας |
| --- |
|  |
| 
1. Περιφέρεια Ανατολικής Μακεδονίας και Θράκης: Χρήστος Μέτιος
2. Περιφέρεια Κεντρικής Μακεδονίας: Απόστολος Τζιτζικώστας
3. Περιφέρεια Δυτικής Μακεδονίας: Γιώργος Κασαπίδης
4. Περιφέρεια Ηπείρου: Αλέξανδρος Καχριμάνης
5. Περιφέρεια Θεσσαλίας: Κωνσταντίνος Αγοραστός
6. Περιφέρεια Ιονίων Νήσων: Ρόδη Κράτσα - Τσαγκαροπούλου
7. Περιφέρεια Δυτικής Ελλάδας: Νεκτάριος Φαρμάκης
8. Περιφερειάρχης Στερεάς Ελλάδας: Φάνης Σπανός
9. Περιφέρεια Αττικής: Γιώργος Πατούλης
10. Περιφέρεια Πελοποννήσου: Παναγιώτης Νίκας
11. Περιφέρεια Βορείου Αιγαίου: Κώστας Μουτζούρης
12. Περιφέρεια Νοτίου Αιγαίου: Γιώργος Χατζημάρκος
13. Περιφέρεια Κρήτης: Σταύρος Αρναουτάκης
 |  |

 |